Exqrch/javanese-Komodo-pixelgpt huggingface dataset:
Nanging, saking wiwitan masa kalungguhan profesoripun wonten ing Leiden, piyambakipun nerbitaken versi sadaya karya basa Inggrisipun wonten ing Komunikasi Laboratorium Fisika ing Universitas Leiden
Kamerlingh Onnes ndhirikaken laboratorium kelas menengah, ingkang dipunjangkepi karya kriogenik ingkang kagayut ing liquifaksi gas
42 taun ing universitas punika kaisi kaliyan penemuan-penemuan luar biyasa
Pencapaian puncakipun inggih punika liquifaksi helium taun 1908, ingkang mbikak babagan énggal fisika temperatur andhap lan ingkang mungkinaken manggihaken superkonduktivitas taun 1911
Nanging, skaing taun 1880-an dumugi 1908 Onnes lan kelompokipun ugi damel satudi meluas perilaku campuran fluida, topik ingkang kaliputi ing mriki
Kamerlingh Onnes kapilih dhateng Akademi Ilmiah Karajan Walanda ing awal taun 1883, sadéréngipun ambal warsanipun ingkang angka 30
Piyambakipun kapilih idhateng Masarakat Ilmiah dan Kemanusiaan Holland taun 1886
Piyambakipun pikantuk Penghargaan Nobel babagan Fisika taun 1913 ingkang sadéréngipun pikantuk Medali Matteucci (1910) lan Medali Rumford (1912).
Charles Édouard Guillaume Charles Édouard Guillaume (#ALIH) inggih punika satunggaling fisikawan asal Perancis
Piyambakipun pikantuk Penghargaan Nobel Fisika taun 1920
Piyambakipun misuwur saking "invar" lan "elinvar"-ipun
Guillaume pikantuk pendidikan awalipun ing Neuchâtel sadéréngipun tindak dhateng Politeknik Zürich, ing pundi piyambakipun pikantuk gelar dhoktoripun
Piyambakipun nelasaken wekdal ingkang cekek minangka petugas ing artileri sadéréngipun mlebet dhateng Biro Internasional Pengukuran dan Berat, minangka asistèn, aun 1883
Piyambakipun dados Direktur Asosiat taun 1902 dumugi pensiun taun 1936, piyambakipun dados Direktur ing Bureau
Piyambakipun tetep minangka Direktur kehormatan saking taun 1936 dumugi séda
Sadangu karier cekak ing militèr, Guillaume sinau mekanika lan balistik nanging panalitén paling wiwitan wonten ing kantoripun inggih punika kaliyan termometri
Piyambakipun nindakaken panalitén wigati babagan "perbaikan" raksa ing salebeting tabung termometer lan piyambakipun tanggel jawab kanggé kalibrasi detail termometer ingkang dipun-ginakaken ing Kantor saperlu yasa ekspensi tetep wonten ing standar panjang
Piyambakipun fokus wonten ing makarya awal ing International Metre lan nindakaken penentuan volume 1 kilogram toya kanthi métodhe kontak
Sawijining kesempatan panalitén déning Guillaume ing koefisien muai campuran besi nikel ingkang dados pelopoe kangg panalitn sistematis sawijining rerangkén campuran lan manggihaken invar, sawijining campuran koefisien muai ingkang andhap sanget; elinvar, ing pundi koefisien termoelestis ing kasunyatan nol, inggih punika tetapan modulus Young, ing sawijining cakupan temperatur ingkang dipuntemtokaken; sesarengan kaliyan campuran ingkang migunani sanèsipun
Panerapan invar kanthi rikat dipunakuni lan bahan mau dipun-ginakaken wonten ing métodhe rikat kanggé pengukuran garis garis dhasar geodetis
Campuran mau kanthi amba dipun-ginakaken ing instrumen ingkang trep, kados ta termostat lan pendulum jam astronomi
Saldo imbalan total Guillaume kanggé jam ingkang kualitasipuninggil lan kronometer, ingkang mbusak kalepatan sekunder, sampun dipunsempurnakaken déning "hair spring elinvar"
Kerja Guillaume dipunsimpen wonten ing sapérangan paper ingkang dipunterbitaken déning Kantor Bureau lan piyambakipun sampun nyerat, ing antawis makarya ingkang sanèsipun, "Études thermométriques" (Studi ing Termometri, 1886), "Traité de thermométrie" (Risalah ing Termometri, 1889), "Unités et Étalons" (Unit lan Standar, 1894), "Les rayons X" (Sinar-X, 1896), "Recherches sur le nickel et ses alliages" (Penyelidikan ing Nikel lan Campuranipun, 1898), "La vie de la matière"
1898), "La vie de la matière" (Kehidupan Materi, 1899), "La Convention du Mètre et le Bureau international des Poids et Mesures" (Konvensi Metris dan Kantor Internasional Pengukuran lan Bobot, 1902), "Les applications des aciers au nickel" (Penerapan Baja Nikel, 1904), "Des états de la matière" (Kaanan Materi, 1907), "Les récent progrès du système métrique" (Kamajon wonten ing Sistem Metris, 1907, 1913)
Bukunipun "Initiation à la Mécanique" (Pengenalan babagan Mekanika) sampun dipunterjemahaken ing kathah basa.
Tajuddin Noor Ganie Tajuddin Noor Ganie, S.Pd., M.Pd
(TNG) inggih punika salah satunggaling sastrawan saha budayawan Indonésia ingkang miyos wonten ing Banjarmasin, Kalimantan Kidul ing tanggal 1 Juli 1958
Tajuddin Noor Ganie inggih punika putra saking Igan Abdul Ganie Masrie lan ibunipun Hajjah Salabiah
Garwanipun inggih punika Norsidah binti Basri lan gadhah kalih putri, namanipun Nurul Maulida lan Dwi Yulianita
Riwayat pendhidhikanipun dipunwiwiti saking SDN Mawar Kencana Banjarbaru, lan lulus ing taun 1971
Lajeng piyambakipun nerasaken sekolah ing SMEPN Martapura, lan lulus ing taun 1974, déné sMAnipun ing SMEAN Martapura, ingkang lulus ing taun 1977
Ing yuswa 39 taun, piyambakipun nerasaken sekolah ing PBSID STKIP PGRI Banjarmasin lan lulus dados wisudawan ingkang saé piyambak ing taun 2002
Lajeng piyambakipun ugi nerasaken sekolah malih ing pendhidhikan program Pascasarjana PBSID FKIP Universitas Lambung Mangkurat Banjarmasin lan kasil dipunrampungaken kanthi predikat sangat memuaskan ing taun 2005
Kajawi sinau ing pendhidhikan formal, TNg ugi asring ndhèrèk kathah forum sastra budaya, ing antawisipun "Forum Penyair Muda Delapan Kota Kalsel" (Banjarmasin, 1982), "Apresiasi Penyair Puncak Penyair ASEAN" (Denpasar, 1983), Siklus Lima Penyair Kalsel (Banjarmasin, 1983), Festival Puisi XII (PPIA Surabaya, 1990), Festival Puisi XIII (PPIA Surabaya, 1992), Festival Puisi Kalimantan (Banjarmasin, 1992), Hari Sastra X (Shah Alam, Selangor, Malaysia, 1993), Festival Puisi XIV
Selangor, Malaysia, 1993), Festival Puisi XIV (PPIA Surabaya, 1994), Refleksi Setengah Abad Indonesia Merdeka (Surakarta, 1955), Temu Penyair Nasional (Tasikmalaya, [[1999), lan Dialog Borneo VII (Banjarmasin, 2003)
Wiwit taun 2002, Tajuddin dados dhosèn tamu ing mata kuliah kritik sastra, pendekatan struktural sastra, prosa fiksi dan drama, puisi, sosiologi sastra, dan penulisan kreatif sastra ing PBSID STIKIP PGRI Banjarmasin
Kegiyatan ingkang sanèsipun inggih punika dados pengelola Pusat Pengkajian Masalah Sastra (PUSKAJ1MASTRA) Kalimantan Selatan
Tajuddin wiwitan sepisanan ngrintis karir dados panulis karya sastra wiwit taun 1980- nan
Publikasi karya sastranipun kasebar ing kathah médhia cithak ingkang dipunwedalaken ing Banjarmasin, Surabaya, Jakarta, Kuala Lumpur, lan Brunei Darussalam
==Asiling Karya Karya buku: Cathetan suku
Kategori:Sastrawan Indonésia Kategori:Lair 1958
Timur Sinar Suprabana Timur Sinar Suprabana ingkang miyos wonten ing Semarang, Jawa Tengah tanggal 4 Mèi 1963 inggih punika salah satunggaling sastrawan Indonésia ingkang asalipun saking Jawa Tengah
Timur Sinar Suprabana inggih putranipun Bolo Soetiman saha Moenasijah Mu
Wiwit purwakaning dasawarsa 1980 ngantos sapunika, atusan puisinipun sampun kapacak wonten ing manéka warna médhia massa nasional ing antawisipun wonten Kompas, Suara Merdeka, Kedaulatan Rakyat, Media Indonesia, Suara Pembaruan, lan sanès-sanèsipun
Kajawi dados penyair, Timur ugi nyerat cariyos cekak, esai, kritik kagunan, reportase sosial-budaya, lan naskah drama, ugi aktip wonten ing manéka warna forum kabudayan Jawa Tengah
Piyambakipun ugi ngemunah Rumah Budaya gubuG Penceng saha ngisi wekdal ingkang selo kanthi nglukis saha nandur kembang, lan ngingu kura-kura
Sapunika, Timur dumunung ing Semarang sareng kaliyan garwanipun, Dewi Nurliyanti, lan kalih putrinipun, Langit Hijau lan Laut Padi
Timur inggih satunggaling seniman Semarang ingkang boten naté lèrèn kanggé makarya
wiwit taun 1983, Timur sampun ndhèrèk paling sakedhik 57 kegiyatan Festival Kagunan, Sastra, utawi Budaya ing kathah kitha ing Indonesia
Sesarengan kaliyan Anggoro Suprapto, Bambang Sadono, lan Handry TM, piyambakipun ngedekaken Kulawarga Penulis Semarang ingkang kathah nglairaken sastrawan énggal
Tuladha karya-karyanipun Timur ingkang sampun kapacak ing kathah médhia, kados ta:
James Franck James Franck (#ALIH) inggih punika salah satunggaling fisikawan Jerman ingkang pikantuk Penghargaan Nobel babagan Fisika sesarengan kaliyan Gustav Ludwig Hertz taun 1925 kanggé "penemuan" kekalihipun ing hukum ingkang nemtokaken dapak elektron tumrap atom
Piyambakipun sinau kimia antawis satunggal taun wonten ing Universitas Heidelberg, lan salajengipun sinau fisika wonten ing Universitas Berlin, ing pundi piyambakipun pikantuk gelar dhoktor taun 1906
Nalika taun 1911, piyambakipun pikantuk kalungguhan dhosèn fisika wonten ing Universitas Berlin, ing pundi piyambakipun tetep wonten ing mrika dumugi taun 1918
Antawis taun 1912-1914, Franck makarya kanthi intensif babagan [eksperimen Franck-Hertz kaliyan Gustav Ludwig Hertz
Riset punika madosi saperlu nliti tingkat ènergi atom kanthi ékspériméntal
Panalitén punika minangka penegasan wigati babagan modhèl atom Bohr, kaliyan elektron ingkang ngubengi inti atom kaliyan ènergi spesifik lan diskret
Franck kaliyan Hertz mbuktikaken bilih atom namung saged nyerap ènergi wonten ing jumlah tartamtu
Sadangunipun Perang Dunia I, Franck dipuntugasi wonten ing Freikorps
Sasampunipun PD I pungkasan, Franck dados pandéga wonten ing Divisi Fisika wonten ing Institut Kaiser Wilhelm kanggé Kimia Fisika ing laladan Berlin-Dahlem
Satunggal taun candhakipun, taun 1920, Frank pindhah dhateng Universitas Göttingen saperlu dados Profesor Fisika Eksperimental lan Direktur Institut Fisika Eksperimental ingkang angka kalih
Nalika taun 1925, Franck pikantuk Bebungah Nobel Fisika, ingkang dipuntampi sesarengan kaliyan Hertz, kanggé pakaryanipun wonten ing babagan fisika kuantum
Mekanika kuantum inggih punika téyori fisika fundamental ingkang nambahi jembar, ngleresaken lan manunggalaken mekanika Newton lan elktromagentisme Maxwell, wonten ing tingkat atom lan subatom
Franck lan Hertz ngamati obahan elektron bébas wonten ing manéka jinis gas lan prabawa ingkang wonten ing elektron punika wonten ing fungsi atom
Sasampunipun Nazi dados panguwasa wonten ing Républik Weimar, Franck nuju dhateng Amérikah Sarékat nalika taun 1933
Ingkang kapisanan piyambakipun dumunung wonten ing Baltimore, Maryland ing pundi piyambakipun dados Speyer Professor wonten ing Universitas Johns Hopkins
Lajeng piyambakipun wangsul malih dhateng Éropa antawis satunggal taun, saperlu dados dhosèn tamu wonten ing Kopenhagen, Dhènemarken
Nalika taun 1935, Franck wangsul malih dhateng Johns Hopkins University minangka Profesor Fisika
Piyambakipun ninggalaken kalungguhan punika taun 1938, saperlu nampi gelar profesor wonten ing kimia fisika ing Universitas Chicago
Dumugi ing taun 1956, Franck terus makarya wonten ing Chicago minangka Kepala Grup Riset Fotosintesis
Iinggih punika ketua Komite Permasalahan Pulitik dan Sosial ingkang gegayutan kaliyan bom atom; ingkang kalebet Donald J
Nickson, Eugene Rabinowitch, Glenn T
Komite punika misuwur amargi pangumpulan “Laporan Franck”, dipunpungkasaken tanggal 11 Juni 1945, ingkang minangka ikhtisar saking prakawis-prakawis ingkang gegayutan kaliyan lamaran militèr dhateng bom atom
Wonten ing laporan punika, Franck ndésak Departemen Perang migunakaken senjata wonten ing lokasi ingkang boten wonten penghuninipun utawi maringi pengetan dhateng mungsuh sadéréngipun ngluncuraken bom.
Kajawi pikantuk Bebungah Nobel, piyambakipun dipunanugrahi Medali Max Planck saking Masarakat Fisika Jerman taun 1951
Nalika taun 1955, kanggé karyanipun babagan fotosintesis, Franck pikantuk Rumford Medal saking American Academy of Arts and Sciences
Pungkasanipun, taun 1964, piyambakipun dipunangkat minangka Anggota Asing Royal Society ing London
Franck séda wonten ing laladan Gottingen, Jerman.
Rea Rea (Basa Yunani: Ῥέα, Rhéa) wonten ing mitologi Yunani punika sedhèrèk sarta garwanipun Kronos
Saking hubunganipun kaliyan Kronos, Rea gadhah laré-laré ingkang samangké badhé dados panguwasa Olimpus, laré-laré mau inggih punika Demeter, Hades, Hestia, Poseidon, Hera, lan Zeus
Rea sesarengan kaliyan Kronos dados pemimpinipun para Titan
Kanggé Homer, Rea punika ibunipun para déwa, sanajan sanès ibu kanggé alam semesta kados Kibele
Miturut legenda Rea punika nylametaken Zeus ingkang nembé wiyos kanthi cara mbeta Zeus dhateng Pulo Kreta kanthi ancas supados boten dipunpangan déning Kronos kados kakang-kakangipun
Kronos punika mangsa laré-larénipun piyambak amargi Kronos ajrih kaliyan ramalan ingkang ngandharaken bilih kuasaning Kronos badhé dipunandhapaken déning turunanipun piyambak kados Kronos ngrebut kekuwasaan saking bapakipun inggih punika Uranus
Rea punika pitados bilih Zeus dipunurus déning para pendhèrèkipun ing mriku
Para pendhèrèkipun punika ingkang njagi Zeus lan ngawontenaken upacara-upacara panyembahan
Rea punika dipunsimbolaken minangka bulan
Wonten ing mitologi Romawi simbolipun punika Lunar
Simbol sanèsipun punika kéwan banyak (angsa) minangka lambang kalembutan
Rea ugi kaliyan kalih singa ingkang narik kretanipun
Kathah nimpuna etimologi ingkang sarujuk bilih tembung Rhéa ('Ρέα) punika turunan saking tembung έρα "daratan"
Pamanggih sanèsipun punika nama Rhéa gadhah gegayutan kaliyan tembung delima, ῥόα, utawi ῥοιά satunggaling jinis woh-wohan wonten ing Yunani
Nama Rhea punika ugi kaginakaken kanggé nama salah satunggaling bulan saking planit Saturnus .
Perseus (mitologi) Perseus punika garwanipun Andromeda lan kalebet legénda saking Mikene lan Dinasti Perseid
Perseus punika pahlawan Yunani kapisan ingkang saged ngalahaken manéka monster ingkang dipunkintun déning déwa-déwa Olimpus
Perseus punika ugi pahlawan Yunani ingkang saged matèni Gorgon, Medusa , lan ngrebut Andromeda kanthi nylametaken saking monster sagara ingkang dipunkintun déning Poseidon sang Déwa Laut, nalika Andromeda dados kurban persembahan déning ibunipun Ratu Kassiopeia
Perseus punika putra saking Danae, putri saking raja Akrisios ing Argos
Miturut ramalan, Akrisios badhé dipunpateni déning putunipun piyambak
Awit saking punika, Akrisios ngurung Danae wonten ing menara supados boten patutan
Nanging Zeus dugi marang Danae awujud pancuran lajeng damel Danae patutan inggih punika Perseus
Magertos bilih putrinipun punika nembé ngandhut, Akrisios mlebetaken Danae lan Perseus wonten ing peti lajeng dipunkenteraken dhateng sagara
Peti punika lajeng dugi ing Pulo Serifos lan dipunslametaken déning warigaluh kanthi nama Diktis ingkang kalebet sedhèrèkipun Polidektes, raja Serifos
Ing mriku Perseus ageng lajeng Polidektes tresna marang Danae nanging dipunalangi déning Perseus
Ing pungkasan Polidektes damel rencana supados Perseus punika kesah
Polidektes ngawontenaken pernikahan lan para tamunipun kedah mbeta bebungah, nanging Perseus dugi tanpa mbeta menapa-napa saéngga Polidektes nyebat Perseus punika warigaluh ingkang malesan ugi mlarat
Perseus dukha lan ngandharaken bilih Perseus saged mbeta barang menapa kemawon kanggé Polidektes, lajeng Polidektes paring préntah dhateng Perseus supados mbeta sirahipun Medusa
Perseus kesah pados sarangipun Medusa
Ing tengahing lelampahipun, dugi dewi Athena (utawi sesarengan kaliyan Hermes ingkang paring pitedah supados madosi para nimfa utara, amargi saged paring Perseus gaman kanggé ngalahaken Medusa
Makluk ingkang mangertos papanipun para nimfa punika namung para Graiai, banjur Perseus tindak dhateng papanipun para Graiai
Ing papanipun para Graiai, Perseus ngrebut satunggalipun bota mata
Sasampunipun nedahaken papanipun para nimfa banjur Perseus ngonduraken balik bola mata mau
Lajeng Perseus dugi ing papan para nimfa ingkang maringi manéka gaman kados ta sandhal ingkang wonten swiwinipun, kanthong panyimpenan, "helm kegelapan", perisai cermin, lan pedhang
Sasammpunipun pikantuk sadaya pirantos punika, Perseus banjur mabur dhateng papan para Gorgon
Nalika dugi ing mriku, Gorgon nemé saré
Perseus lajeng nyelaki Medusa sinambi mirsani saking pengilon supados boten dados watu
Banjur sirahipun Medusa kapenggal ngginakaken pedhang lan sirahipun dipunlebetaken dhateng kanthong kanggé nyimpen kala wau
Gorgon sanèsipun Stheno lan Euriale wungu nanging boten saged ningali Perseus amargi ngagem "helm kegelapan"
Wonten ing margi kondur dhateng Serifoes, Perseus nglampahi manéka petualangan kados ta ngewahi Atlas dados watu, nylametaken Andromeda saking monster sagara kirimanipun Poseidon, tarung kaliyan Finius tiyang jaler ingkang remen ugi marang Andromeda
Sasampunipun kondur ing Serifoes, Perseus ngewahi Polidektes lan pendhèrèkipun dados watu
Lajeng nyaosaken sirahipun Medusa dhateng Athena lan dipunpasang ing Aigis.
Trisno Soemardjo Trisno Sumardjo (ingkang miyos wonten ing Tarik, Surabaya ing tanggal 6 Dhésèmber 1916 lan séda ing Jakarta tanggal 21 April 1969) inggih punika salah satunggaling penerjemah Indonésia ingkang antawisipun karya asiling tarjamahan inggih punika A Midsummer Night's Dream karya Shakespeare
Kaanan ing lingkunganipun Trisno Soemardjo inggih ing babagan pendhidhikan
Bapakipun inggih dados guru, lan punika ingkang dadosaken Trisno teras saged sekolah kanthi saé
Sasampunipun lulus saking sekolah AMS II Barat Klasik ing Yogyakarta, Trisno makarya dados guru swasta saking taun 1938-1945
Lajeng piyambakipun dados punggawa Jawatan Kereta Api saking taun 1942-1946
Trisno ugi sampun naté dados direktur majalah Seniman saking taun 1947-1948, Indonesia (1950-1952), Seni (1954), lan Gaya (1968)
Piyabakipun ugi sampun naté dados sekretaris Lembaga Kebudayaan Indonesia ing taun 1950, sekretaris umum BMKN Indonesia ing taun 1957, lan ados Ketua Dewan Kesenian Jakarta ingkang sepisanan ing taun 1968-1969
Trisno Soemardjo kejawi dados seniman pelukis ingkang misuwur ing Indonesia, piyambakipun ugi misuwur awit saking asiling seratanipun, karya tarjamahanipun, saha aktivitasipun wonten ing organisasi kabudayan
Dunya seni lukis narik kawigatosanipun Trisno nalika piyambakipun gadhah afiliasi kaliyan Seniman Indonesia Moeda (SIM) ing Sala
Ing wekdal punika, piyambakipun ugi mandhegani kanggé mublikasi saking jurnalipun: "Seniman"
Bunga Rampai ngengingi Trisno Soemardjo dipunwedalaken dados buku ing taun 1985, kanthi irah-irahan: "Trisno Soemardjo, Pejuang Kesenian Indonesia".
Werner Heisenberg Werner Karl Heisenberg (#ALIH) inggih punika salah satunggaling ahli téyori sub-atom saking Jerman, pemenang Penghargaan Nobel nidang Fisika taun 1932
Taun-taun sekolah lanjutan Werner Heisenberg mandheg déning Perang Dunia I, nalika piyambakipun kapeksa ninggalaken sekloha saperlu mbiyantu mendheti kasiling panén ing Praja Jerman (Bayern)
Kondur dhateng München sabibaripun perang, piyambakipun purun kanthi ikhlas dados kurir kanggé angkatan sosialis dhémokrat ingkang perang ngusir papréntahan kuminis ingkang sampun mendhet kendhali wonten ing Bayern
Piyambakipun ndhèrèk wonten ing salebeting kelompok pamuda ingkang nyobi yasa malih masarakat Jerman saking awu Perang Dunia I, kalebet "Pramuka Énggal" ingkang kepéngén pagesangan Jerman lumantar pengalaman langsung dhateng alam, geguritan romantis, musik, lan pamikiran
Proyek bom atom Nazi
Éwadéné wonten prakawis kaliyan pamaréntah Nazi, Heisenberg dipunkeparengaken dumunung wonten ing Jerman, déné loyal dhateng Nazi
Sabibaripunfifi nuklir kapanggihaken wonten ing Jerman nalika taun 1939, Heisenberg mlebet ing program tenaga nuklir ing sangandhapipun Profesor Walther Bothe
Program punika ngrembakakaken satunggal saking senjata nuklir Jerman
Tugas Heisenberg inggih punika nyiptakaken reaksi fisi ingkang "bertahan" lan nyiptakaken reaktor pembiakan plutonium wonten ing Hechingen
Ing sanès papan Profesor Kurt Diebner lan Dr Paul Harteck, sejawatipun mimpin proyék bom atom tandhingan
Damel pengayaan uranium lan bom atom ingkang migunakaken uranium
Ing mriki kontroversial medal
Heinsenberg dipunanggap salah ngétang massa kritikal uranium ingkang dipunbetahaken satunggaling bom atom
Kalepatan punika ingkang dipunanggep minangka salah satunggaling faktor gagalipun proyek bom atom Jerman
Cariyosipun, nalika Heisenberg mireng kabar pengeboman Hiroshima, piyambakipun nganggep bab punika minangka taktik propaganda Sakuthu kemawon
Déné wonten ing Jepang, Akio Morita, pendiri Sony ugi naté ngétang bom atom punika nalika tugas wonten ing panalitén pengembangan persenjataan Angkatan Laut Jepang (Kaigun), Morita piyambak ngendikakaken bilih Jepang prelu 20 taun kanggé damel punika
Heisenberg piyambak naté ngrembag program pendamelan bom atom kaliyan Niels Bohr
Nanging pirembagan punika boten naté tuntas amargi Bohr lajeng dhateng Amérika Sarékat sabibaripun lolos saking tahanan pulisi Jerman
Lajeng Amérika Sarékat ngrekut Bohr wonten ing Proyek Manhattan
Ing mriki lajeng medal spekulasi sanès ingkang nedahaken bilih Heisenberg sajatosipun mangertosi kathah babagan sadaya téyori atom, piyambakipun sengaja nggagalkan proyek nuklir Jerman dhedhasar alasan moral
Mendel-mendel, mantri persenjataan Albert Speer nyengkuyung langkah punika, ingkang lajeng wonten friksi ing Nazi
Ing pungkasan perang, Heisenberg dipuntangkep Sakuthu lan dipuntahan wonten ing Inggris sadangu 6 wulan
Piyambakipun dipunbebasaken lan kondur dhateng Jerman nalika piyambakipun ndhirikaken malih Institut Kaiser Wilhelm kanggé Fisika, nanging maringi nama malih Institut Max Planck, saperlu maringi pakurmatan dhumateng kancanipun
Heisenberg maringi kuliah ing kathah nagara pasca Perang Dunia II kalebet ing Inggris, Amérika Sarékat lan Sekotlan, sadéréngipun pindhah dhateng München saperlu makarya ing Institut Max Planck untuk Fisika
Nalika taun 1955-1956 Heisenberg maringi kuliah Gifford ing St
Nalika taun 1957, Heisenberg kaliyan Otto Hahn, Max Laue, Carl Friedrich von Weizsacker lan Max Born "merumuskan" lan "menandatangani" protes nglawan pengerahan senjata nuklir déning Angkatan Bersenjata Jerman lan ing sadaya nagara ing donya
Rumusan punika dipunkenal minangka "Gottingen Declaration of the German Nuclear Physicist".
Piyambakipun nyepeng kathah kadudukan administratif ing Jerman Barat lan makili nagaraipun wonten ing pertempuran internasional
Piyambakipun ngaso nalika taun 1970, lan séda ing taun 1976 nilaraken garwa ingkang taksih 39 taun kaliyan 7 putra
Nalika wulan Pebruari 2002, cariyos babagan Heisenberg medal malih sabibaripun satunggaling tiyang manggihaken serat saking Niels Bohr ingkang boten kakirim
Serat punika ingkang dados dhasar jurnalis Robert Junk wonten ing seratanipun "Brighter than a Thousand Suns" kanggé nggambaraken Heisenberg minangka pahlawan
Piyambakipun dipunanggep minangka pahlawan amargi sampun ngupaya nyesataken proyek Jerman piyambak, dhedhasar alesan moral.
Ugoran Prasad Ugoran Prasad ingkang miyos wonten ing Tanjungkarang, Lampung, tanggal 6 Oktober 1978 inggih punika salah satunggaling sastrawan ing Indonésia
Ugoran Prasad inggih lulusan saking Jurusan Sosiologi Universitas Gadjah Mada ingkang sapunika makarya wonten ing "LeBur Theater Quarterly" Yayasan Teater Garasi, piyambakipun ugi dados Anggota "BlockNot Forum"
Piyambakipun ugi sampun naté ndhèrk golongan teater, kanthi prosès teateripun ingkang sepisanan wonten ing "Waktu Batu"
Lan debut novelipun ingkang sepisanan inggih kanthi irah-irahan "Di etalase" (Grasindo, 2003)
Lan novelipun ingkang kaping kalih, inggih punika kanthi irah-irahan "Di Bordes (dimana kamu, Lula?)"
Ugoran sampun medalaken seratanipun wiwit 1999 ing sapérangan koran lokal ing Yogyakarta, saderengipun ndhirikaken BlockNot Forum
Forum punika inggih forum kepengarangan, mliginipun kanthi nindakaken pamaosan saha panyeratan malih saking manéka warni literatur ingkang saged kapanggih
LAjeng wiwit taun 2002, piyambakipun sampun meedalaken karya fiksi lan esainipun ing sapérangan koran nasional
Ing taun 2001-2004, sareng kaliyan Gunawan Maryanto lan Andri Nur Latif, Ugoran nyerat naskah seri pagelaran Waktu Batu ingkang dipunsutadara déning Yudi Ahmad Tajudin
Ing taun [[2006, sareng kaliyan Onishi Ayaka, piyambakipun nyerat teks pagelaran Mnem[a]syne (sutradara: Yudi Ahmad Tajudin), satunggaling kolaborasi antawisipun Teater Garasi lan Teater Kunauka (Tokyo)
Kajawi nyerat karya fiksi, ugiran ugi nindakaken studi ing ranah pagelaran
Wieit taun 2002, Ugoran dados Associate Editor, "Lebur Theater Quarterly", Jurnal Teater dan Seni Pertunjukan, sisan paneliti Program Penelitian dan Pengembangan Teater Yayasan Teater Garasi
Ugoran ugi misuwur dados panulis lan ingkang nampilaken cakepan kanggé golongan musik Melancholic Bitch, Yogyakarta